Kaposvári Cukorgyár

### Elődszervezet

Mezőgazdasági Ipari Rt. cukorgyára (1894-1948);Kaposvári Cukorgyár (1948-1964);Magyar Cukoripari Országos Vállalat kaposvári cukorgyára (1964-1971);Kaposvári Cukorgyár (1971-1990);Kaposcukor Rt. (1990-1998);Magyar Cukor Zrt. Kaposvári Cukorgyára (1998-)

1888-1900: tőkés vállalkozók részvénytársaságot alapítottak. Ezek közül a Magyar Hitelbank vállalata, a Mezőgazdasági Ipar Részvénytársaság (MIR) volt a legjelentősebb. A Dél-Dunántúl répatermesztésre alkalmas térségének középpontjában Dombóvár feküdt, de a Somogy megyében domináló nagybirtokok biztosabb répaellátást garantáltak.  1890-ben a MIR bérbe vette kaposvári uradalmat (23 ezer hektárnyi területtel), hogy ezzel létrehozza a létesíteni kívánt cukorgyár „bázisgazdaságát”. Korszerűsítették a béruradalmat, megteremtették a cukorrépa-termesztés feltételeit. 1893-ban fogtak bele a gyár felépítésébe. 1894-ben megalakult a gyár, Mezőgazdasági Ipari Rt. cukorgyára néven. Első gyár igazgatói kinevezést Kladnigg Alajos, osztrák származású vegyészmérnök kapta, akinek nagy szerepe volt a gyár felépülésében, több mint negyvenkét évig volt a cukorgyár igazgatója. 1895-ben a kaposvári üzemben állítottak elő Magyarországon először kristálycukrot, amiből aztán Londonba is szállítottak.

1901-ben végezték az első rekonstrukciót, mellyel a feldolgozott répa mennyisége napi 50-ről 120 vagonra emelkedett. A gyár az első világháború alatt is fejlődött, ekkor épült meg a 120 km hosszú gőzüzemű keskenynyomközű vasúthálózat a gyár környékén. A kialakult munkaerőhiányt hadifoglyok alkalmazásával pótolták.  1924-ben kezdték meg a kockacukor gyártását. 1929 és 1930 között sor került a gyár rekonstrukciójára, melynek következében termelése megnőtt, a Dunántúl legjelentősebb üzeme lett. 1935-ben a cukorgyár kibővült a Helios konzervüzemmel, mely paradicsomkonzerv gyártására szakosodott. 1938-ban 300 vagon késztermék befogadására alkalmas raktár épült. Szintén ebben az évben megkezdte működését a Helios konzervüzem. A második világháború alatt, 1944-ben bombatalálat érte a gyárat. Egy ember életét vesztette, és öt alkalmazott megsérült, az anyagi károk is súlyosak voltak.

1948. március 26-án, üzemi gyűlésen bejelentették a MIR vállalatok államosítását. Létrejött a Kaposvári Cukorgyár (állami vállalat), vezetővé Vajda János géplakatost nevezték ki. 1956. október 23-án épp a kampány alatt tört ki a forradalom. A répafeldolgozás jelentős mértékben visszaesett. Október 26-án megalakult a munkatanács, elnöke dr. Novacsek János lett. A forradalom leverését követően Kaposváron először itt alakult meg a KISZ szervezete, 1957. március 21-én. 1964. január 1-étől a cukorgyár a Magyar Cukoripar országos nagyvállalat részeként működött tovább. 1967-ben elkészült az öltöző- és fürdőépület, mellyel javult a dolgozók szociális ellátása. Két évvel később a cukoroldalon új berendezéseket szereltek be a kapacitás fejlesztése érdekében. Az 1968-as közlekedéspolitikai koncepciót követően országszerte felszámolták a keskenynyomközű gazdasági vasutakat, így a Kaposvár környékieket is. 1970-ben befejeződött a bepárló állómás rekonstrukciója, 1977-ben üzemi laboratóriumot létesítettek. A cukorgyárak 1971-ben alakultak ismét önálló vállalatokká.

1990-ben létrejött a Kaposcukor Részvénytársaság, mely az osztrák Agrana többségi tulajdonába került. 1995-ben megalakult a Magyar Cukorgyártó és Forgalmazó Rt., öt cukoripari társaság egyesülésével. Ebbe 1998-ban a Kaposcukor Rt. is beolvadt, részévé vált. Mára Magyarország egyetlen működő cukorgyára a kaposvári.

2015-ben jelentős beruházás ért véget, amikor átadták az új cukorcsomagoló üzemet, és a gyár energetikai önállóságát szavatoló biogáztisztító állomást. A cukorgyár 2007 óta termel biogázt üzemében, az új fejlesztés lehetővé teszi, hogy a biogázt Magyarországon elsőként a földgázhálózatba táplálják.

## Felhasznált források:

1. ↑ Szili Ferenc-Erdész István: Kaposvári Cukorgyár, 1894-1994 : egy évszázad tapasztalata. Kvár. : Kaposcukor Rt., 1994. p. 7., 16., 19., 36., 49., 60.
2. ↑ Borbély Ákos-Monory Zénó-Tömördi Máté: Volt egyszer egy cukoripar : a cukor szerepe a magyar gazdaság- és társadalomtörténetben p. 183.
3. ↑ Szili Ferenc-Erdész István: Kaposvári Cukorgyár, 1894-1994 : egy évszázad tapasztalata. Kvár. : Kaposcukor Rt., 1994. p. 7., 16., 19., 36., 49., 60.
4. ↑ Balogh L. Krisztina, Nagy Zoltán: Kaposvár 300 : emelt fejjel - nyitott szemmel. Kvár : KMJV Önk., 2013. p. 122-123.
5. ↑ Szili Ferenc-Erdész István: Kaposvári Cukorgyár, 1894-1994 : egy évszázad tapasztalata. Kvár. : Kaposcukor Rt., 1994. p. 7., 16., 19., 36., 49., 60.
6. ↑ Balogh L. Krisztina, Nagy Zoltán: Kaposvár 300 : emelt fejjel - nyitott szemmel. Kvár : KMJV Önk., 2013. p. 122-123.
7. ↑ Szili Ferenc-Erdész István: Kaposvári Cukorgyár, 1894-1994 : egy évszázad tapasztalata. Kvár. : Kaposcukor Rt., 1994. p. 7., 16., 19., 36., 49., 60.
8. ↑ Balogh L. Krisztina, Nagy Zoltán: Kaposvár 300 : emelt fejjel - nyitott szemmel. Kvár : KMJV Önk., 2013. p. 122-123.
9. ↑ Kaposvári cukorgyár https://hu.wikipedia.org/wiki/Kaposv%C3%A1ri\_cukorgy%C3%A1r
10. ↑ Szili Ferenc-Erdész István: Kaposvári Cukorgyár, 1894-1994 : egy évszázad tapasztalata. Kvár. : Kaposcukor Rt., 1994. p. 7., 16., 19., 36., 49., 60.
11. ↑ Kaposvári cukorgyár https://hu.wikipedia.org/wiki/Kaposv%C3%A1ri\_cukorgy%C3%A1r
12. ↑ Kaposvári cukorgyár https://hu.wikipedia.org/wiki/Kaposv%C3%A1ri\_cukorgy%C3%A1r
13. ↑ Energetikailag független: világelső a kaposvári cukorgyár https://pannonhirnok.com/energetikailag-fuggetlen-vilagelso-a-kaposvari-cukorgyar/
14. ↑ Kaposvári cukorgyár https://hu.wikipedia.org/wiki/Kaposv%C3%A1ri\_cukorgy%C3%A1r

## Weboldalak, online források:

* Hivatalos honlap: https://koronascukor.hu/
* KaposPont portálon: http://bit.ly/2qR0SMC
* KaposvárMost.hu portálon: http://kaposvarmost.hu/kereses?tag=cukorgyar

http://kaposvarmost.hu/kereses?tag=magyar-cukor-zrt

* Sonline portálon: http://www.sonline.hu/somogy/kozelet/az-egyedul-talpon-maradt-cukorgyar-keseredes-kronikaja-449536/
* http://www.vasuttortenet.eoldal.hu/cikkek/im-memorien\_-kaposvar-gv.html
* http://www.vasuttortenet.eoldal.hu/cikkek/a-kaposvari-cukorgyar-ipari-vasutja.html
* http://www.agrana.hu/termekek/cukor/
* http://www.origo.hu/gazdasag/hirek/20071120-ket-nap-alatt-ket-cukorgyar-zart-be.html
* http://www.napi.hu/magyar\_vallalatok/vilagelso\_lett\_a\_magyar\_cukorgyar.603881.html
* http://elelmiszer.hu/gazdasag/cikk/atadtak\_a\_kaposvari\_cukorgyar\_uj\_cukorsilojat
* http://www.mfor.hu/cikkek/vallalatok/Fejleszti\_biogaz\_kapacitasat\_a\_kaposvari\_cukorgyar.html
* https://mindentacukorrol.hu/kornyezettudatossag
* https://www.youtube.com/watch?v=MY9RjtRIlIs
* http://bit.ly/2qS0sU2
* http://24.hu/kozelet/2015/05/28/veszelyeztette-a-kornyezetet-a-kaposvari-cukorgyar/
* https://444.hu/tag/kaposvari-cukorgyar
* http://ceginformacio.creditreform.hu/cr9315087699
* http://bit.ly/2qRWSJw

## A kaposvári cukorgyárról a Takáts Gyula könyvtár állományában:

* Cikkek könyvtárunk katalógusában: http://bit.ly/2qQVRnl
* Könyvek, könyvrészletek könyvtárunk katalógusában: http://bit.ly/2qR3euF

## Ajánlott irodalom:

* Szili Ferenc: A cukorrépa termesztése Délkelet-Dunántúlon és a MIR Kaposvári Cukorgyára, 1893-1948. Kaposvár : Kaposvári Cukorgyár, 1986. 400 [1] p. (338 Sz 81 Somogyi Gyűjtemény)
* Szili Ferenc – Erdész István: Kaposvári Cukorgyár története, 1894-1994. Kaposvár : Kaposcukor, 1994. 94 p. (663 Sz 81)
* Szili Ferenc: A MIR vállalatok környezet- és településformáló szerepe a századfordulón In: A Dunántúl településtörténete. 4. köt. 1867-1900. Veszprém : PAB-VEAB, 1982. p. 119-124. (943.9 D 97)
* Kopasz Gábor: A répacukorgyártás kezdete a Dél-Dunántúlon, 1837-1867. Különlenyomat; BML-évkönyv, 1968. (664 K 69 Somogyi Gyűjtemény)
* Szili Ferenc: A cukorgyártás üzemi technológiája és az infrastruktúra a MIR kaposvári cukorgyárában, 1894-1944. In: Somogy megye múltjából : Levéltári évkönyv 16. sz. (1985) p. 433-443. (943.9 S76)
* Bánhidi Tibor: Somogyi ipar 1970. Kaposvár: Somogy M. Tanács VB Ipari Osztálya, 1970. 114 p. (338 S 74  Somogyi gyűjtemény)